**ՀԱՄԱՅՆՔԻ ՂԵԿԱՎԱՐԻ ՈՒՂԵՐՁԸ ԳԻՏԵԼԻՔԻ ԵՎ ԴՊՐՈՒԹՅԱՆ ՕՐՎԱ ԿԱՊԱԿՑՈՒԹՅԱՄԲ**

Սիրելի’ դպրոցականներ, ուսանողներ, ուսուցիչներ և ծնողներ

Շնորհավորում եմ սեպտեմբերի 1-ի՝ նոր ուսումնական տարվա մեկնարկի, Գիտելիքի ու դպրության օրվա կապակցությամբ: Դեպի գիտելիքի աշխարհ մուտքն ազդարարող այս օրը բոլորիս տոնն է, քանզի երկրի ապագան մենք տեսնում ենք կիրթ և ուսյալ հասարակության մեջ, ով գնահատում և արժևորում է դպրոցն ու կրթությունը:

Սեպտեմբերի 1-ը բացառիկ է նրանց համար, ովքեր առաջին անգամ են ոտք դնում դպրոց ու ԲՈՒՀ: Առանձնահատուկ շնորհավորում եմ Բյուրեղավանի, Նուռնուսի ու Ջրաբերի առաջին դասարանցիներին ու առաջին կուրսեցիներին, ովքեր այսօրվանից սկսում են բացահայտել այն ճանապարհը, որ տանում է դեպի գիտելիքի աշխարհ:

Սիրելի մանկավարժներ ու ծնողներ, շնորհավորում եմ ձեզ ու շնորհակալություն հայտնում մեր վաղվա օրը կերտող քաղաքացուն դաստիարակելու պատասխանատու առաքելությունը կատարելու համար:

Բարի երթ բոլորիդ: Մաղթում եմ հաջողություններ, նորանոր ձեռքբերումներ և արդյունավետ ուսումնական տարի: